U-I-202/09
Natisni
Opravilna št.:
U-I-202/09
Datum odločitve:
4. 2. 2010
ECLI:
ECLI:SI:USRS:2010:U.I.202.09
Akt:
Zakon o prekrških (Uradni list RS, št. 3/07 – ur. p. b., 17/08, 21/08 – popr. in 108/09) (ZP), 57. čl.
Izrek:
Pobuda za začetek postopka za oceno ustavnosti 57. člena Zakona o prekrških (Uradni list RS, št. 3/07 – ur. p. b., 17/08, 21/08 – popr. in 108/09) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Klub za zaščito voznikov in državljanov, Slovenska Bistrica
Datum vloge:
19. 8. 2009
Vrsta odločitve:
sklep
Vrsta rešitve:
zavrženje
Dokument:
US29008
Dokument v PDF obliki:
U-I-202-09.pdf
126 KB
Prenesite datoteko
U-I-202/09-4
4. 2. 2010
SKLEP
Ustavno sodišče je v postopku za preizkus pobude Kluba za zaščito voznikov in državljanov, Slovenska Bistrica, ki ga zastopa predsednik Ludvik Poljanec, na seji 4. februarja 2010
sklenilo:
Pobuda za začetek postopka za oceno ustavnosti 57. člena Zakona o prekrških (Uradni list RS, št. 3/07 – ur. p. b., 17/08, 21/08 – popr. in 108/09) se zavrže.
Obrazložitev
1. Pobudnik izpodbija 57. člen Zakona o prekrških (v nadaljevanju ZP-1), ki ureja plačilni nalog. Navaja, da pomeni pooblastilo policiji za izdajo plačilnega naloga privzetje funkcije sodne in izvršilne oblasti, uporaba postopkovnih določb ZP-1 v postopku izdaje plačilnega naloga pa poseg izvršilne oblasti v sodno oblast. Predvidena možnost plačila kazni v polovičnem znesku naj bi bila nerazumna in diskriminacijska. Zatrjuje, da je izpodbijani člen ZP-1 v neskladju s 3., z 22. in s 23. členom Ustave. Predlaga, naj Ustavno sodišče zakonodajalcu naloži uskladitev izpodbijanega člena z navedenimi ustavnimi določbami.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – ur. p. b. – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Po ustaljenem stališču Ustavnega sodišča imajo politične stranke, društva, zbornice in združenja pravni interes le za izpodbijanje predpisov, ki neposredno posegajo v njihove pravice, pravne interese ali v pravni položaj, in zato za pobude, ki jih ti subjekti vlagajo v imenu svojih članov ali zaradi njihovih interesov ali ker menijo, da uveljavljajo splošni družbeni interes, njihov pravni interes ni izkazan. Ker izpodbijana določba ne posega v pravice, pravne interese oziroma v pravni položaj društva oziroma pobudnika, je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnici in sodniki dr. Mitja Deisinger, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik
zanj
mag. Miroslav Mozetič
Podpredsednik